Referat af online møde i Skolebestyrelsen

Mandag d. 25. januar 2021 fra 18.00 – 20.30 på Skype.

Dirigent:

Jan

Afbud:

Silas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1.Orientering om status** – punkt til orientering (ca.20 min.)

Orientering om fjernundervisning, nødundervisning, nødpasning og generel status.

**Referat:**

Det går rigtigt godt med fjernundervisningen, nødundervisningen og nødpasningen på Helsingør Skole (Skolen i Bymidten, Skolen ved Gurrevej og Nordvestskolen). Nygård Skole som er en specialskole, kører som normalt.

Skolen oplever at stort set alle elever og forældre, også klarer situationen rigtigt godt.

Lærerne oplever, at elever som logger ud kan være svære at få retur. Vi er også opmærksomme på det vi ikke kan se, eks. når eleverne samarbejder online i grupper. Her er skolen meget afhængige af forældrenes respons, hvis der opstår problemer af nogen som helst art.

Skolen er i tæt dialog med lærerne i forhold til udfordrede elever, og vi har også løbende kontakt til Familierådgivningen. Der er nogle børn, som i denne situation skal klare rigtigt meget selv. Der er en stigning i antal sårbare børn vi inviterer ind på skolerne til undervisning.

Vi er opmærksomme på, signaler både hos medarbejdere og elever når ting bliver svært, men afstanden udfordrer os, og ledelsen er derfor afhængige af et godt samarbejde med tillidsfolkene og arbejdsmiljørepræsentanterne.

Cromebooks viser sig at have en del begrænsninger. Det hører vi både fra forældre/elever og medarbejdere. Der er taget kontakt til kommunen i forhold til dette. Eks. er der udfordringer med at logge på flere læringsplatforme.

Forældrerepræsentanterne opfordrer skolen til at være opmærksom på medarbejdernes IT kompetencer, og til at stille de værktøjer og kompetenceudvikling til rådighed for, at online undervisningen får de bedste vilkår. Et helt enkelt forslag er, at hjælpe hinanden med tips og tricks, eks. i forhold til at eleverne lærer at mute deres pc når de ikke taler.

Skolebestyrelsen giver stor ros til skolens medarbejdere for den kvalitet som er i fjernundervisningen. Forældrene oplever mange gode eksempler på hvordan lærerne får integreret aktiviteter ind i skoledagen. Det bemærkes, at skolen har steppet op, hvilket bliver værdsat.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Princip** – punkt til endelig beslutning (ca. 10 min.)

Princip for klassedannelse inkl. sammenlægninger har været drøftet på skolebestyrelsesmødet den 6/10-20. Princippet vedr. klassedannelser/sammenlægninger ændres til: ”Der kan ske klassedannelser/sammenlægninger på følgende tidspunkter i skoleforløbet….”

Jf. forretningsorden, kan principper først vedtages på det efterfølgende møde hvor principperne er blevet behandlet. Ved det efterfølgende møde den 10/11-20, var skolebestyrelsen ikke beslutningsdygtig.

Det betyder, at princippets ændring skal endelig vedtages ved dette møde.

**Referat:**

Godkendt med stemmerne 11 for og 1 i mod.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Indskrivning af kommende 0.kl.** – punkt til orientering og evt. drøftelse (ca. 15 min.)

Skolebestyrelsen orienteres om indskrivningstal, antal kommende 0.klasser skoleåret 21/22, samt placering af disse.

**Referat:**

Som tallene ser ud til pt. får vi 172 nye 0. klasser. Det er bedre end frygtet, hvilket er meget positiv. Eleverne fordeler sig pænt mellem de to matrikler, Skolen i Bymidten (SiB) og Skolen ved Gurrevej (GU). Vi opretter 4 klasser på SiB, og 3 klasser på GU. Dertil kommer at oprettelsen af en lille specialklasse for elever med generelle indlæringsvanskeligheder. Denne bliver placeret på GU, og alle kommunens skoler kan købe pladser.

Der er ansøgt om skoleudsættelse for 7 elever, hvoraf de 6 indtil videre er indvilget.

SFO tal siden sommerferien: SFO Skolen i Bymidten har 9 udmeldelser, og på SFO Skolen ved Gurrevej har vi 28 udmeldelser.

Klub har 66 færre børn tilmeldt, end sidste år på samme tid. Hvorvidt det skyldes corona eller sammenlægning af Abildtræet/Krudtuglen eller en blanding af disse to.

En forældrerepræsentant fortæller, at børnene bruger klub som samlingssted for aftaler i små grupper, selv om klubben er lukket. Dette er positivt, i forhold til at børnene ser klub som et naturligt sted at tage hen.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Kvalitetsrapport –** punkt til orientering, drøftelse og beslutning i forhold til høringssvar (ca. 45 min.)

Skolebestyrelsen har mulighed for at udtale sig om årets Kvalitetsrapport.

**Referat:**

Se separat høringssvar.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Meddelelser (fra elevrepræsentanter, ledelsen, medarbejderrepræsentanter, formanden, forældrerepræsentanter, Byråd) –** punkt til orientering(ca. 15 min.)

**Referat:**

Elevråd:

Ledelsen: 1) Stillingen som Daglig Pædagogisk Leder på Skolen i Bymidten slås op. Vi forventer at have stillingen besat pr. 1/5-21. Processen med at lave en kompetenceprofil er startet i dag, med hjælp fra CareMatch som er hyret ind til rekrutteringsopgaven. Ansættelsesudvalget består af formanden for skolebestyrelsen, souschef og skoleleder på HS, afdelingsledere på SiB, samt TR og AMR. 2) Røgfri skole. Dette kommer på som punkt på næste møde. 3) Nygård Skole udvides, til også at få et skoletilbud for elever med autisme og generelle indlæringsvanskeligheder. Sagen er under udarbejdelse, hvorfor skolebestyrelsen ikke har fået sagen endnu. Den forventes at blive behandlet på Børne- og Uddannelsesudvalgsmødet den 8/2. Her skal der tages stilling til, hvorvidt vi skal arbejde videre med en pavillonmodel, hvor 1 mio af Nygård Skoles mindreforbrug bliver omlagt fra drift til anlæg, og derved anvendes som finansiering. Arbejdspapiret bliver sendt ud til fortrolig orientering til skolebestyrelsen sammen med dette referat. Fra august 2022 er planen at udvidelsen medfører at en afdeling (de ældste elever) af Nygård Skole placeres på Nordvestskolen.

Medarbejderrepræsentanter: Det er en udfordrende tid, på flere måder.

Formanden: 1) Vi skal huske elev- og forældrestemmen i ansættelsesudvalget. 2) Skolepatrulje. Flere forældre fra skolebestyrelsen var involveret i patruljering ved SiB inden jul. På næste møde ønskes en drøftelse af skolepatrulje på GU.

Forældrerepræsentanter: Stor ros til de ansatte på Helsingør Skole.  
Byråd: Ikke til stede.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Evt.** – punkt til orientering (ca. 5 min.)

**Referat:**

Punkter til næste møde:

* Økonomi: status på 2020, samt budget for 2021.
* Røgfri skole.
* Ungeundersøgelsen.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Næste møde: 16. marts kl. 18.00 – 20.30

Venlig hilsen

Jan Dahlgaard Kari Jørgensen

Formand for Skolebestyrelsen Skoleleder

Helsingør Skole Helsingør Skole